Doctor Strange (filem 2016)

**'Doctor Strange**' ialah filem adiwira Amerika 2016 berdasarkan watak yang senama ciptaan Marvel Comics. Filem dihasilkan Marvel Studios dan edaran Walt Disney Studios Motion Pictures ini adalah filem ke-14 dalam Marvel Cinematic Universe (MCU). Filem ini diarahkan oleh Scott Derrickson daripada skrip yang ditulisnya bersama Jon Spaihts dan C. Robert Cargill, dan dibintangi oleh Benedict Cumberbatch sebagai pakar bedah saraf Stephen Strange bersama-sama dengan Chiwetel Ejiofor, Rachel McAdams, Benedict Wong, Michael Stuhlbarg, Benjamin Bratt, Scott Adkins, Mads Mikkelsen dan Tilda Swinton. Dalam filem itu, Strange mempelajari seni mistik selepas kemalangan kereta yang menamatkan kerjaya.

Pelbagai penjelmaan adaptasi filem Doctor Strange telah dibangunkan sejak pertengahan 1980-an, sehingga Paramount Pictures memperoleh hak filem pada April 2005 bagi pihak Marvel Studios. Thomas Dean Donnelly dan Joshua Oppenheimer telah dibawa masuk pada Jun 2010 untuk menulis lakon layar. Pada Jun 2014, Derrickson telah diupah untuk mengarah, dengan Spaihts menulis semula skripnya. Cumberbatch dipilih untuk peranan eponim pada Disember 2014, yang memerlukan perubahan jadual untuk menyelesaikan komitmennya yang lain. Ini memberi Derrickson untuk mengerjakan skrip itu sendiri, yang mana dia membawa Cargill untuk membantu. Fotografi utama pada filem itu bermula pada November 2015 di Nepal, sebelum berpindah ke England dan Hong Kong, dan berakhir di New York City pada April 2016.

*Doctor Strange* mengadakan tayangan perdana di Hong Kong pada 13 Oktober 2016, dan telah dikeluarkan di Amerika Syarikat pada 4 November, sebagai sebahagian daripada Fasa Tiga MCU. Filem ini memperoleh kutipan lebih $677 juta di seluruh dunia, mendapat pujian untuk pelakonnya, dan menerima pencalonan Anugerah Akademi untuk Kesan Visual Terbaik. 

Sekuelnya yaitu *[[Doctor Strange in the Multiverse of Madness]]*, dijadualkan untuk dikeluarkan pada 6 Mei 2022.

## Plot
Di Kathmandu, seorang ahli sihir Kaecilius dan pengikutnya memasuki bilik rahsia di Kamar-Taj dan memenggal kepala pustakawannya. Mereka mencuri dua helai halaman dari teks kuno *Cagliastro* dan mistik yang dipunyai oleh Ancient One. Anak muridnya termasuk Kaecilius merupakan pelajar di situ dalam bidang seni mistik. Ancient One mengejar mereka, tetapi Kaecilius dan para pengikutnya terlalu taksub untuk melencong ke dimensi lain dan bertindak mengkhianati mahagurunya.

Sementara itu di New York City, Stephen Strange, seorang pakar bedah saraf dan hartawan terkenal dan sombong telah mengalami kecederaan pada tangannya selepas terbabit dalam satu kemalangan kereta, menyebabkan dia tidak sedarkan diri. Rakannya yang juga seorang pakar bedah, Christine Palmer cuba untuk membantu dia bergerak, tetapi usaha tersebut sia-sia sahaja. Strange belajar melalui Jonathan Pangborn, seorang lumpuh yang berjaya memanfaatkan semula kakinya secara misteri. Pangborn mengarahkan dia untuk ke Kamar-Taj, Kathamandu, Nepal di mana dia akan dibawa oleh Mordo untuk bertemu dengan ahli sihir yang bernama Ancient One. Ancient One menunjukkan kuasa beliau untuk kepada Strange, mendedahkan hubungan komunikasi ke dimensi lain yang berkecamuk dek pemikiran seorang manusia. Selepas melalui beberapa ujian, akhirnya, Strange teruja untuk belajar ilmu mistik tersebut. Namun dia enggan bersetuju untuk mengajar ilmu tersebut kepada sebelum Strange dihalau keluar dari kuil, kerana sikap keangkuhannya yang mengingatkannya terhadap Kaecilius. Selepas lima jam dihalau dari kuil Kamar-Taj, Strange masih menunggu di luar perkarangan kuil tersebut, sebelum dia dijemput untuk dilatih sebagai anak muridnya yang baharu.

Strange mula mempelajari ilmu tersebut melalui Ancient One dan Mordo, dan dari buku purba di perpustakaan yang kini dijaga oleh Wong. Strange mempelajarianya dengan sunggih cepat, dan dalam diam-diam dia telah membaca kitab Cagliastro di mana dia menjumpai dua halaman yang hilang dicuri oleh Kaecilius. Dia ternampak akan kalung *Eye of Agamotto* dan terus mencubanya untuk mengawal masa silam dan akan datang melalui ilmu magik yang ada di dalam kitab Cagliastro. Pembelajarannya terbantut akibat disergah oleh Mordo dan Wong yang mengingatkan kepada Strange bahawa ilmu tersebut boleh melanggar undang-undang alam dan jika tersilap langkah dimensi di Sanctums boleh diceroboh oleh pelbagai pihak dari dimensi luar jangkauan bumi, Wong mula menerangkan dan Strange mula belajar bahawa bumi ini dilindungi daripada ancaman dimensi lain oleh perisai yang dihasilkan dari tiga buah kuil yang dipanggil Sanctums seperti di New York City, London, dan Hong Kong, yang semuanya bersambung dan boleh diakses dari Kamar-Taj sahaja. Tugas Ancient One adalah untuk melindungi Sanctums. Dia merupakan satu-satunya waris peninggalan dari dewa Agomotto yang Agung. 

Kaecilius menggunakan halaman muka surat yang dicuri untuk menghubungi Dormammu dari Dimensi Gelap. Kaecilius memusnahkan kuil di London dan secara tidak sengaja Strange termasuk ke dalam Sanctum London. Dia yang kebingungan berkeliaran di dalam kuil tersebut sebelum cuba menyelamatkan Daniel, seorang penjaga kuil London yang dibunuh oleh Kaecelius dan kuncu-kuncunya. Dek kerana itu, Strange diserang sebelum berjaya memindahkan dua orang kanan Kaecelius ke benua lain di dalam bumi. Strange yang baru mahir menggunakan ilmu magik secara kebetulan dapat menyarung jubah apungan dan berjaya memberkas Kaecelius menggunakan perisai besi magik. Namun dek kerana terlalu percaya akan kata katanya, Strange telah ditikam di jantung kirinya. Dalam keadan kesakitan, Strange sempat membuka portal untuk ke kota New York agar dapat menyelamatkan nyawanya di hospital tempat dia bekerja. Portal tersebut tidak sempat ditutup semula. Dia dibantu oleh kekasihnya, Christine secara fizikal sahaja. Tetapi secara rohaninya, roh Strange berkeliaran dan terus bertempur dengan seorang lagi kuncu Kaecelius yang sempat memasuki portal sebelum dia terkorban di New York. Selepas pulih dari kecederaan, Strange kembali semula di London dan bertemu dengan Ancient One dan Mordo. Mereka bertiga mula pergi ke Sanctum New York. Mordo menjadi kecewa dengan Ancient One selepas Strange mendedahkan bahawa Ancient One telah menarik kuasa dari Dimensi Gelap untuk mengekalkan kehidupannya yang lebih panjang. Strange mengetahuinya selepas diterangkan oleh Kaecelius. Selepas bertarung di Dimensi Cermin New York, Kaecilius telah mencederakan Ancient One sebelum melarikan diri ke Sanctum di Hong Kong. Ancient One dibawa ke hospital untuk dirawat sebelum dia mati, dia sempat memberitahu Strange bahawa dia perlu cekap memutarkan masa bersama kelebihan yang ada pada Eye of Agomoto untuk mengalahkan Dormamu dan Kaecilius kelak. Strange, Mordo tiba di Sanctum Hong Kong untuk mencari jasad Wong yang telah mati, Sanctum di sana juga telah dimusnahkan oleh Dimensi Gelap yang melanda Bumi secara keseluruhannya. Strange terpaksa menggunakan sihir Eye of Agomoto untuk membalikkan masa dan menyelamatkan Wong semula. Strange kemudiannya memasuki ke Dimensi Gelap dan mencipta gelang waktu di sekeliling dirinya untuk bertarung dengan Dormammu. Setelah berulang kali membunuh Strange tanpa berkesudahan. Akibatnya, Dormammu mula berputus dan mendengar permintaan Strange bahawa dia perlu meninggalkan Bumi dan mengambil nyawa Kaecilius bersama konco-konconya sebagai balasan agar Strange tidak bertarung dengannya lagi menggunakan gelung masa abadi ini *(endless loop time)*. Dormamu setuju dengan perjanjian tersebut. Akhirnya, Kaecilius bersama-sama konco-konconya ditangkap oleh Dormamu untuk dihantar ke dimensi gelap buat selama-lamanya.

Akibat terlalu kecewa dengan Strange dan Ancient One yang telah menentang hukum alam, Mordo juga membawa haluannya bersendirian, Strange mengembalikan semula *Eye of Agamotto* ke Kamar-Taj serta tinggal di Sanctum New York untuk meneruskan pengajian sihirnya. Dalam adegan pertengahan kredit, Strange memutuskan untuk membantu Thor, yang telah memaksa Loki turun ke Bumi untuk mencari Odin yang menghilangkan diri selepas kematian isterinya (*rujuk pos kredit )*

Dalam adegan pasca kredit, Mordo bertemu dengan Pangborn untuk mencuri tenaga mistik yang dimilikinya dan memberitahu bahawa Bumi kini mempunyai terlalu banyak ahli sihir. Mordo bertindak demikian kerana dia kecewa seperti di anak tirikan oleh Ancient One kerana tidak dianugerahkan kuasa mistik sepanjang perkhidmatannya yang lebih lama berbanding Strange dan Pangborn.

*Dr. Strange akan kembali*

## Barisan pelakon
* Benedict Cumberbatch sebagai Stephen Strange / Doctor Strange
* Chiwetel Ejiofor sebagai Karl Mordo
* Rachel McAdams sebagai Christine Palmer
* Michael Stuhlbarg sebagai Nicodemus West
* Mads Mikkelsen sebagai Kaecilius
* Tilda Swinton sebagai Ancient One
* Benedict Wong melakonkan watak Wong
* Scott Adkins  sebagai Lucian

## Produksi
### Pembangunan
Pada bulan April 2005, Paramount Pictures mendapatkan *Doctor Strange* daripada Miramax sebagai sebahagian daripada usaha Marvel Studios untuk menerbitkan sendiri filem mereka. Pada bulan Mac 2009, Marvel melantik penulis-penulis untuk membantu mencari jalan kreatif untuk melancarkan watak-watak yang kurang dikenali seperti Black Panther, Cable, Doctor Strange, Iron Fist, Nighthawk dan Vision. Pada bulan Jun 2010, Marvel Studios melantik Thomas Dean Donnelly dan Joshua Oppenheimer untuk menulis *Doctor Strange*. Pada bulan Januari 2013, Presiden Marvel Studios, Kevin Feige mengesahkan bahawa Doctor Strange akan muncul dalam "Fasa Tiga" Marvel Cinematic Universe. Feige mengulangi bahawa sebuah filem Doctor Strange sedang berada dalam pembangunan di Marvel Studios pada bulan Mei, dan sekali lagi pada bulan November.

Pada bulan Februari 2014, *[[The Hollywood Reporter]]* melaporkan bahawa Marvel telah mempertimbangkan Mark Andrews, Jonathan Levine, Nikolaj Arcel dan Dean Israelite untuk mengarah filem dan mempertimbang Jonathan Aibel dan Glenn Berger untuk menulis semula skrip filem. Sehingga bulan Mac, senarai pengarah yang dipertimbangkan oleh Marvel dipendekkan kepada Andrews, Levine dan Scott Derrickson.

### Pra-produksi
Pada bulan Jun 2014, Derrickson telah dipilih untuk mengarah filem ini serta Marvel telah melihat kepada Tom Hardy, Benedict Cumberbatch dan Jared Leto untuk melakonkan watak utama watak utama filem. Jon Spaihts juga memasuki rundingan untuk menulis semula skrip. Ketika mengesahkan pelantikan Derrickson, Feige menyatakan bahawa pemilihan pelakon akan bermula pada bulan Julai atau Ogos dan menambah bahawa produksi dijangka bermula pada awal bulan 2015. Kemudiannya pada bulan itu, Édgar Ramírez menyatakan bahawa beliau berbual dengan pengarah tentang satu watak dalam *Doctor Strange*. 

Pada bulan Julai, Feige menyatakan bahawa pengumuman watak utama akan berlaku dengan cepat  dan menjelang akhir bulan, Joaquin Phoenix memasuki perbincangan untuk melakonkan karakter itu. Menjelang bulan September 2014, Marvel Studios berada dalam rundingan untuk menjalankan penggambaran *Doctor Strange* di Pinewood-Shepperton. Rundingan bersama Phoenix berakhir pada bulan Oktober 2014. Marvel meletakkan Cumberbatch, Leto, Ethan Hawke, Oscar Isaac, Ewan McGregor, Matthew McConaughey, Jake Gyllenhaal, Colin Farrell dan Keanu Reeves dalam senaraik pendek mereka untuk Doctor Strange. Menjelang akhir bulan, Cumberbatch memasuki rundingan untuk melakonkan karakter itu dan pada bulan Disember, beliau secara rasmi dipilih untuk watak tersebut. Spaihts juga disahkan akan menulis skrip. 

Chiwetel Ejiofor memasuki rundingan awal bersama Marvel untuk melakonkan sebuah karakter dalam filem ini  yang kemudiannya didedahkan sebagai Baron Mordo. Pada bulan April 2015, Derrickson dan ahli pasukan produksi melawat Bandar Raya New York untuk meninjau lokasi berpotensi untuk penggambaran filem manakala Feige mendedahkan bahawa penggambaran akan bermula pada bulan November. Menjelang bulan Mei, Tilda Swinton berada dalam perbincangan bersama Marvel untuk melakonkan watak Ancient One. Pada bulan Jun 2015, Derrickson mengumumkan bahawa beliau sedang menuju ke London untuk memulakan kerja filem dan Feige mengesahkan bahawa Sanctum Sanctorum akan muncul dalam filem. Swinton mengesahkan bahawa beliau akan melakonkan watak Ancient One pada bulan Julai dan menjelang akhir bulan, Rachel McAdams telah dipertimbangkan untuk watak wanita utama.

Ejiofor telah disahkan sebagai Baron Mordo semasa D23 Expo 2015, dan menjelang akhir bulan Ogos, Mads Mikkelsen memasuki rundingan awal untuk melakonkan watak penjahat. Semasa Festival Filem Antarabangsa Toronto 2015, McAdams mengesahkan bahawa beliau akan membintangi filem ini. Menjelang awal bulan November, Michael Stuhlbarg memasuki rundingan untuk muncul sebagai Nicodemus West.

### Penggambaran

Fotografi utama bermula di Nepal pada 4 November 2015 dengan penggambaran di dan sekitar Lembah Kathmandu termasuk kuil-kuil Pashupatinath dan Swayambhunath; Thamel and New Road in Kathmandu; dan Patan Durbar Square di Patan. Produksi berpindah ke Longcross Studios di United Kingdom pada November 11 dan dijadual berkekalan di sana sehingga awal tahun 2016. Penggambaran juga dijangka mengambil tempat di Pinewood-Shepperton dan Shepperton Studios di UK, serta di London, New York dan Hong Kong. Menjelang akhir bulan November, Mikkelsen dan Stuhlbarg telah disahkan sebagai barisan pelakon bersama Amy Landecker dan Scott Adkins sebagai watak yang tidak dinyatakan. Fotografi utama selesai di Bandar Raya New York pada 3 April 2016.

## Tayangan
*Doctor Strange* ditayangkan pada 28 Oktober 2016 di United Kingdom, dan 4 November 2016 di Amerika Utara dalam format IMAX. Penayangannya sebelum ini dilaporkan pernah dijadualkan pada 8 Julai 2016.

## Sambutan
### Kutipan Box Office
Doctor Strange meraih kutipan sebanyak $232.6 juta di Amerika Syarikat dan Kanada serta $445.2 juta di wilayah lain, dengan jumlah keseluruhan di seluruh dunia mencecah $677.8 juta. Filem ini menjadi pembukaan IMAX terbesar pada bulan November secara domestik ($12.2 juta), antarabangsa ($24 juta), dan global ($24.2 juta), mengatasi rekod Interstellar. Menjelang 27 November 2016, filem ini telah menjadi filem pengenalan watak tunggal terbesar dalam MCU. Deadline Hollywood mengira keuntungan bersih filem ini sebagai $122.65 juta, dengan mengambil kira bajet produksi, pemasaran, pembayaran bakat, dan kos lain; kutipan kasar box office dan hasil media rumah meletakkannya di tangga ke-11 dalam senarai mereka untuk "Blockbuster Paling Berharga" 2016.

Doctor Strange memperoleh $32.6 juta pada hari pembukaannya di Amerika Syarikat dan Kanada, termasuk pratonton Khamis, dengan jumlah kutipan hujung minggu sebanyak $85.1 juta; IMAX menyumbang $12.2 juta kepada kutipan hujung minggu pembukaan, dengan 3D menyumbang $24 juta. Filem ini menduduki tempat pertama untuk hujung minggu tersebut, dan menjadi pembukaan kedua terbesar pada bulan November untuk Disney. Anggaran awal untuk filem ini pada akhir Ogos 2016 meramalkannya memperoleh serendah $50 juta setinggi $88 juta pada hujung minggu pembukaannya, dengan anggaran disemak kepada $65–75 juta lebih hampir dengan tarikh tayangan filem. Doctor Strange kekal sebagai filem teratas pada hujung minggu keduanya dan jatuh ke tempat kedua pada hujung minggu ketiga, di belakang *[[Fantastic Beasts and Where to Find Them]]*. Pada hujung minggu keempatnya, Doctor Strange merupakan filem ketiga tertinggi kutipan, di belakang *Fantastic Beasts* dan Moana. Ia jatuh ke tempat kelima pada hujung minggu kelima dan keenam, dan menjelang hujung minggu ketujuhnya telah jatuh ke tempat kutipan tertinggi kesembilan. Ia dianggarkan memperoleh $255 juta untuk jumlah kutipan domestiknya.

Di luar Amerika Syarikat dan Kanada, Doctor Strange memperoleh $87.7 juta pada hujung minggu pertamanya dari 33 pasaran, menjadi filem teratas di semua pasaran kecuali Lithuania dan Finland. Korea Selatan merupakan pasaran teratas keseluruhan dengan $18.1 juta, secara tempatan merupakan hujung minggu pembukaan terbesar untuk keluaran Marvel asal, serta pembukaan terbaik sepanjang masa untuk filem IMAX. IMAX meraih rekod $7.8 juta, debut IMAX antarabangsa terbaik untuk filem pada bulan Oktober, dengan Rusia menyaksikan kutipan IMAX Sabtu terbesarnya untuk filem Marvel. Selain itu, Hong Kong ($3.2 juta), Thailand ($2.5 juta), Malaysia ($2.4 juta), dan Singapura ($2.2 juta) juga mencatatkan hujung minggu pembukaan terbesar untuk filem Marvel asal. Pada hujung minggu keduanya, filem ini dibuka di 22 pasaran tambahan, menjadi filem teratas di China dengan $44.4 juta, hujung minggu pembukaan 3 hari tertinggi untuk filem superhero siri pertama di sana. Pembukaan China juga merupakan ketiga tertinggi untuk filem MCU, di belakang Avengers: Age of Ultron dan Captain America: Civil War, serta pembukaan 3 hari terbaik untuk filem IMAX pada bulan November dengan $6.3 juta. IMAX juga menetapkan rekod pembukaan November di India, Chile, Colombia dan Ecuador. Brazil juga merupakan pasaran teratas, memperoleh $7.9 juta.

Doctor Strange kekal sebagai filem nombor satu pada hujung minggu ketiganya untuk minggu ketiga berturut-turut di Denmark, Belanda, United Kingdom, Australia, Hong Kong, Korea Selatan, Malaysia, New Zealand, dan Singapura, dan nombor satu untuk minggu kedua di China dan Rusia. Ia juga menjadi keluaran MCU asal tertinggi kutipan di India, Hong Kong, Korea Selatan, Filipina, Singapura, Thailand dan Vietnam. Hujung minggu keempatnya menyaksikan jumlah kutipan China melebihi $100 juta, "satu pencapaian yang semakin jarang pada 2016." Hujung minggu seterusnya, Doctor Strange dibuka di Argentina, di mana ia menjadi filem nombor satu dan memperoleh $1 juta. Hujung minggu keempat belas filem ini menyaksikannya dibuka di Jepun, di mana ia menduduki tempat pertama dengan $4.5 juta. Setakat 4 Disember 2016, pasaran terbesar filem ini ialah China ($110.3 juta), Korea Selatan ($41.3 juta), dan United Kingdom serta Ireland ($27.9 juta).

### Penerimaan kritikal
Pengagregat ulasan *[[Rotten Tomatoes]]* melaporkan kadar kelulusan 89%, dengan skor purata 7.3/10, berdasarkan 389 ulasan. Kata sepakat kritikal laman web itu berbunyi, "*Doctor Strange* mengimbangi bahan sumber avant-gardenya dengan sekatan blockbuster *MCU* secara artistik, menyampaikan cerita asal superhero yang sangat menghiburkan sebagai tambahan." Di *[[Metacritic]]*, filem ini memegang skor 72 daripada 100, berdasarkan ulasan daripada 49 pengkritik, menunjukkan ulasan "umumnya baik".  Penonton yang dikaji oleh *[[CinemaScore]]* memberi filem ini gred purata "A" pada skala A+ hingga F, manakala *[[PostTrak]]* melaporkan penonton filem memberikannya skor positif keseluruhan 91% dan 73% "pasti mengesyorkan".

Todd McCarthy dari *The Hollywood Reporter* memanggil *Doctor Strange* "tambahan yang menarik, dengan pelakon bijak dan kadangkala memukau mata" kepada francais, sambil menambah "filem aksi yang kononnya berakar pada prinsip mistik Timur yang mengembangkan minda ini cukup berbeza untuk mewujudkan ceruk kukuh di samping mesin wang mapan gabungan blockbuster." McCarthy, selain memuji lakonan, merasakan terdapat urutan tertentu yang "jauh melampaui [Inception] dalam tontonan visual" dan bahawa urutan manipulasi masa, "dilihat dengan kelebihan luar biasa dalam 3D, [adalah apa yang] penonton pencari perjalanan minda pada zaman asal Doctor Strange dahulu akan panggil 'far-out' tetapi peminat hari ini hanya akan anggap 'menakjubkan'." Peter Debruge dari *[[Variety]]* memanggil filem ini "kemasukan Marvel paling memuaskan sejak *[[Spider-Man 2]]*," dan menulis walaupun mempunyai "rupa, rasa, dan kilauan korporat mewah yang sama" seperti filem MCU lain, ia "mempamerkan keaslian dan kesegaran asas yang hilang dari alam buku komik yang semakin seragam akhir-akhir ini." Debruge juga memuji pelakon bersama pelbagai kesan visual yang berjaya dicapai filem ini.

Alonso Duralde, mengulas untuk TheWrap berkata, "Benar, Doctor Strange adalah cerita asal, dan kadangkala terbatas oleh keperluan naratif genre, tetapi ia cukup bijak untuk membawa pelakon British hebat untuk membuat langkah yang boleh diramal dan pengajaran hidup terasa segar dan menarik." Mengenai visual filem, Duralde memujinya, menyatakan, "Pada tahun di mana tontonan kosong yang melambung telah mendorong tahap keletihan CG yang menghancurkan, pengembaraan lucu dan pelik ini mengingatkan kita betapa berkesannya VFX apabila ia mempunyai imaginasi di sebaliknya." Manohla Dargis dari *[[The New York Times]]* berkata, "Doctor Strange yang menyeronokkan dengan gembira ... adalah sebahagian daripada strategi Marvel untuk penguasaan dunia, namun ia juga begitu memikat secara visual, begitu cantik dan lincah sehingga anda mungkin seketika melupakan jenama itu." Justin Chang dari *[[Los Angeles Times]]* berkata, "Dalam kontur naratif cerita asal yang biasa, penulis-pengarah Scott Derrickson memuatkan cukup pengalaman keluar badan, helah ruang-masa dan visual kaleidoskopik yang mempesonakan untuk membuat anda tertanya-tanya jika dia dan penulis bersama ... mengambil dadah di belakang tabir."

Sebaliknya, Angelica Jade Bastién, menulis untuk *[[RogerEbert.com]]*, berkata, "Walaupun dengan pembinaan dunia yang mengagumkan dan kesan trippinya, Doctor Strange bukan langkah evolusi ke hadapan untuk Marvel yang diperlukan dari segi penceritaan. Di bawah semua penambahbaikannya, naratif teras adalah sesuatu yang telah kita lihat berkali-kali." Mara Reinstein dari *[[US Weekly]]* memanggil filem ini "tidak gembira" dan menulis, "Walaupun dengan kuasa menarik [Benedict Cumberbatch], dia tidak dapat menyelamatkan filem yang terlalu berbelit yang bergantung pada galaksi helah kesan khas 3-D terbitan... Tiada siapa yang berseronok banyak di sini – kecuali Mantel Pengangkatan doktor yang mempunyai personaliti nakalnya sendiri dan boleh mengeluarkannya dari situasi menakutkan." Rex Reed dari *[[The New York Observer]]* memanggil Doctor Strange "campuran imaginasi terbatas dan realiti pelik yang penuh klise secara janggal" dan berkata, "Tiada satu pun daripadanya masuk akal... Untuk pencirian watak, dialog, lengkungan naratif, lakonan boleh diterima dan koheren, pergilah ke tempat lain." Adam Graham dari *[[The Detroit News berkata]]*, "Cumberbatch sangat berkarisma dalam peranan utama... Tetapi itulah perkara itu: Dia tetamu parti yang lebih baik daripada dia sebagai hos. Doctor Strange adalah pengenalan yang baik, tetapi pada akhirnya, anda tidak sedih untuk menuju ke pintu."

### Anugerah

## References

## Pautan luar

* 
* 
*